*****

ΚΑΝΟΝΙΣΜΟΣ (ΕΟΚ) αριθ. 2549/83 ΤΗΣ ΕΠΙΤΡΟΠΗΣ

της 12ης Σεπτεμβρίου 1983

για την τροποποίηση του κανονισμού (ΕΟΚ) αριθ. 625/78 όσον αφορά την ποιότητα του αποκορυφωμένου γάλακτος σε σκόνη που προσφέρεται στην παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 7 παράγραφος 5,

Εκτιμώντας:

ότι ο κανονισμός (ΕΟΚ) αριθ. 625/78 της Επιτροπής της 30ής Μαρτίου 1978 περί των λεπτομερειών εφαρμογής της κρατικής αποθεματοποιήσεως του αποκορυφωμένου γάλακτος σε σκόνη (3), όπως τροποποιήθηκε τελευταία από τον κανονισμό (ΕΟΚ) αριθ. 2680/82 (4), προβλέπει στο παράρτημα Ι τα χαρακτηριστικά της ποιότητας του αποκορυφωμένου γάλακτος σε σκόνη, καθώς και τις μεθόδους ελέγχου· ότι η πείρα που έχει αποκτηθεί κατά την εφαρμογή του κανονισμού αυτού αποδεικνύει ότι, για να καταστεί αποτελεσματικότερος ο έλεγχος της τήρησης των απαιτήσεων σχετικά με την ποιότητα του αποκορυφωμένου γάλακτος σε σκόνη, είναι σκόπιμο να τροποποιηθούν ορισμένα χαρακτηριστικά και ορισμένες λεπτομέρειες ελέγχου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΟΚ) αριθ. 625/78 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 12 Σεπτεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 163 της 22. 6. 1983, σ. 56.

(3) ΕΕ αριθ. L 84 της 31. 3. 1978, σ. 19.

(4) ΕΕ αριθ. L 284 της 7. 10. 1982, σ. 15.

ΠΑΡΑΡΤΗΜΑ

«ΠΑΡΑΡΤΗΜΑ Ι

ΠΟΙΟΤΗΤΑ ΤΟΥ ΑΠΟΚΟΡΥΦΩΜΕΝΟΥ ΓΑΛΑΚΤΟΣ ΣΕ ΣΚΟΝΗ

1.2 // 1. Χαρακτηριστικά: // // α) περιεκτικότητα σε λιπαρές ουσίες: // ανώτατο όριο 1,00 % // β) περιεκτικότητα σε ύδωρ: // ανώτατο όριο 4,0 % // γ) οξύτητα που δύναται να τιτλοδοτηθεί: // // - σε ml διαλύματος δεκάτου κανονικού υδροξειδίου του νατρίου: // ανώτατο όριο 3,0 % // - σε γαλακτικό οξύ: // ανώτατο όριο 0,15 % // δ) περιεκτικότητα σε γαλακτικές ενώσεις: // ανώτατο όριο 200 mg/100 g // ε) πρόσθετες ουσίες: // καμία // στ) ανίχνευση της φωσφατάσης: // αρνητική, δηλαδή ίση ή κατώτερη από 4 μικρογραμμάρια ανά γραμμάριο ανασυσταμένου γάλακτος // ζ) δείκτης διαλυτότητας: // ανώτατο όριο 0,5 ml // η) βαθμός καθαρότητας: // 15,0 mg ανώτατο όριο, τουλάχιστο δίσκος Β // θ) περιεκτικότητα σε μικροοργανισμούς: // ανώτατο όριο 50 000 ανά g // ι) έρευνα των κολοβακτηριδίων: // αρνητική σε 0,1 g // ια) έρευνα του αποβουτυρωμένου γάλακτος: // αρνητική // ιβ) έρευνα του ορρού του γάλακτος: // αρνητική // ιγ) γεύση και οσμή: // φυσιολογικά // ιδ) όψη: // χρώμα λευκό ή ελαφρώς υποκίτρινο, χωρίς ξένες ύλες και χρωματισμένα τεμαχίδια

2. Μέθοδοι ελέγχου:

α) Με την επιφύλαξη των διατάξεων σχετικά με την εναρμόνιση των μεθόδων αναλύσεως, είναι υποχρεωτικές, για την εφαρμογή του παρόντος κανονισμού, οι μέθοδοι αναγωγής που αναφέρονται κατωτέρω:

1.2 // - δόση των λιπαρών ουσιών: // διεθνής προδιαγραφή F.I.L. 9A: 1969 // - δόση σε ύδωρ: // διεθνής προδιαγραφή F.I.L. 26: 1964 // - δόση οξύτητας: // A.D.M.I Standard Methods Ed. 1971, σ. 31 // - δόση γαλακτικών ενώσεων: // διεθνής προδιαγραφή F.I.L. 69: 1972 ή ενζυματική μέθοδος που δίδει ισοδύναμα αποτελέσματα // - ανίχνευση της φωσφατάσης: // διεθνής προδιαγραφή F.I.L. 63: 1971 // - δείκτης διαλυτότητας: // A.D.M.I. Standard Methods Ed. 1971, σ. 26 // - καθορισμός του βαθμού καθαρότητας: // A.D.M.I. Standard Methods Ed. 1971, σ. 28 // - απαρίθμηση των μικροοργανισμών: // διεθνής προδιαγραφή F.I.L. 49: 1970 // - έρευνα των κολοβακτηριδίων: // διεθνής προδιαγραφή F.I.L. 64: 1971 // β) Όσον αφορά τις έρευνες: // // - του αποβουτυρωμένου γάλακτος: // η απουσία αποβουτυρωμένου γάλακτος είναι δυνατόν να αποδεικνύεται είτε με επιτόπου αιφνιδιαστικό έλεγχο στο εργαστήριο παρασκευής, ο οποίος πραγματοποιείται τουλάχιστον μία φορά τη βδομάδα, είτε με χημική ανάλυση του τελικού προϊόντος (1) // - του ορρού γάλακτος-πυτιά: // δόση του ελεύθερου σιαλικού οξέος (2) // - του όξινου ορρού γάλακτος: // δοκιμασίες που ορίζονται από τα Κράτη μέλη

(1) Τα Κράτη μέλη ανακοινώνουν στην Επιτροπή την επιλεγείσα μέθοδο. Επιπλέον, τα Κράτη μέλη ανακοινώνουν κάθε μήνα στην Επιτροπή τις ανώτατες και κατώτατες αξίες που διαπιστώθηκαν καθώς και τη μέση αξία που έχει καθοριστεί κατά τη διάρκεια του προηγούμενου μήνα, όσον αφορά το αποτέλεσμα της χημικής ανάλυσης που πραγματοποιήθηκε.

(2) Όσον αφορά την έρευνα του ορρού γάλακτος-πυτιά με βάση τη δόση του ελεύθερου σιαλικού οξέος, η μέθοδος ανάλυσης που εφαρμόζεται είναι αυτή που καθορίζεται στο παράρτημα IV, σημεία 1 έως 7. Εφόσον το αποτέλεσμα υπερβαίνει τα 60 ppm, πρέπει να εκτελεστούν οι δοκιμασίες που περιλαμβάνονται στο σημείο 8 του ίδιου παραρτήματος. Εντούτοις, μέχρι τις 31 Μαρτίου 1984, τα Κράτη μέλη είναι δυνατόν να συνεχίσουν να χρησιμοποιούν το σύστημα ανάλυσης που εφαρμόζεται την 1η Ιανουαρίου 1984.»